
REFERAT

privind prelungirea funcţionarii
teraselor sezoniere amplasate in Piaţa Unirii

Prin adresa nr.SC2013-1912/22.02.2013, Direcţia Dezvoltare ne comunica următoarele: Proiectul „Reabilitarea spatiilor publice din centrul istoric al municipiului Timişoara” a fost aprobat spre finanţare prin contractul nr. 2748/29.12.2011.
Piaţa Unirii este unul dintre obiectivele incluse în proiectul de Reabilitare a spaţiilor publice din centrul istoric al Municipiului Timişoara pentru care s-a organizat licitaţie pentru contractarea executantului, lucrările efective urmând sa se deruleze in perioada următoare. Momentul demarării  lucrărilor in Piaţa Unirii  nu poate fi stabilit cu precizie fiind posibila demararea lucrărilor de execuţie chiar pe parcursul acestei veri.

 Pe de altă parte închirierea terenului pentru amplasarea de terase sezoniere aduce un venit substanţial la bugetul local al Municipiului Timişoara.
În urma licitaţiei publice din 24.05.2012 au fost încheiate  13 contracte de închiriere a domeniului public în vederea amplasării de terase sezoniere, in baza  HCL 169/2012.
Prin adresa nr. SC2013-7170/14.03.2013, Biroul Urmărire Venituri ne comunica situaţia obligaţiilor bugetare restante la data de 31.12.2012, respectiv societăţile comerciale  care au datorii neachitate în ceea ce priveşte taxa de ocupare a domeniului public.

Prin adresa nr. SC2013-7394/15.03.2013 Asociaţia teraselor din Piaţa Unirii solicită prelungirea funcţionarii acestora pe domeniul public                  
PROPUNEM
Aprobarea funcţionarii teraselor sezoniere pentru anul 2013 pe domeniul public din Piaţa Unirii amplasate in urma câştigării licitaţiei din 24.05.2012 societăţilor care si-au îndeplinit toate obligaţiile financiare fata de bugetul local, achitând taxa aferenta ocupării domeniului public pana la 31.12.2012. 
Emiterea Acordului de funcţionare ambulant se va face în baza HCL 43/2011, pe o perioada de 30 de zile cu posibilitate de prelungire la cerere şi cu achitarea anticipată a taxelor de ocupare a domeniului public in conformitate cu HCL 237/29.05.2012. 
În cazul în care vor începe lucrări de reabilitare în zona mai sus menţionata, în termen de 15 zile de la înştiinţarea comercianţilor, terasele  respective vor fi desfiinţate de către aceştia , în caz contrar vor fi desfiinţate pe cale administrativă pe cheltuiala acestora .

